**บันทึกข้อความ**

**ส่วนราชการ** สำนักปลัด องค์การบริหารส่วนตำบลหนองกินเพล .

**ที่** อบ 89201/. . **วันที่** 30 สิงหาคม 2564 .

**เรื่อง** วิเคราะห์ผลการประเมินคุณธรรมและความโปร่งใสในการดำเนินงาน(ITA) ประจำปีงบประมาณ พ.ศ.2564

เรียนนายกองค์การบริหารส่วนตำบลหนองกินเพล

 **เรื่องเดิม**

 ตามที่ สำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) ได้พัฒนาเครื่องมือการประเมินเชิงบวกเพื่อเป็นมาตรการป้องกันการทุจริตและเป็นกลไกในการสร้างความตระหนักให้หน่วยงานภาครัฐมีการดำเนินงานอย่างโปร่งใสและมีคุณธรรมโดยใช้ชื่อว่า “การประเมินคุณธรรมและความโปร่งใสในการดำเนินงานของหน่วยงานภาครัฐ(Integrity and transparency Assessment : ITA)” โดยได้เริ่มดำเนินการในปีงบประมาณ พ.ศ. 2547 เป็นต้นมา และมีการขยายขอบเขตและพัฒนาให้มีประสิทธิภาพมากยิ่งขึ้นตามลำดับรัฐบาลได้เล็งเห็นถึงความสำคัญของระบบการประเมินการประเมินคุณธรรมและความโปร่งใสในการดำเนินงานของหน่วยงานภาครัฐ คณะรัฐมนตรีจึงได้มีมติเมื่อวันที่ 23 มกราคม 2561 เห็นชอบให้หน่วยงานภาครัฐทุกหน่วยงานให้ความร่วมมือและเข้าร่วมการประเมินคุณธรรมและความโปร่งใสในการดำเนินงานของหน่วยงานภาครัฐ ในปีงบประมาณ พ.ศ. 2561-2564 โดยใช้แนวทางและเครื่องมือการประเมินตามที่สำนักงาน ป.ป.ช. กำหนดนั้น

ปัจจุบัน การประเมินคุณธรรมและความโปร่งใสในการดำเนินงานของหน่วยงานภาครัฐได้ถูกกำหนดเป็นกลยุทธ์ที่สำคัญของยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2560-2564) ซึ่งถือเป็นการยกระดับให้มีการประเมินคุณธรรมและความโปร่งใสในการดำเนินงานของหน่วยงานภาครัฐให้เป็น “มาตรการป้องกันการทุจริตเชิงรุก” ที่หน่วยงานภาครัฐทั่วประเทศจะต้องดำเนินการ โดยมุ่งหวังให้หน่วยงานภาครัฐที่เข้ารับการประเมินได้รับผลประเมินและแนวทางในการพัฒนาและยกระดับหน่วยงานในด้านคุณธรรมและความโปร่งใสในการดำเนินงานได้อย่างเหมาะสม และที่ผ่านมาพบว่าหลายหน่วยงานนำการประเมินคุณธรรมและความโปร่งใสในการดำเนินงานของหน่วยงานภาครัฐเป็นไปตามกรอบในการพัฒนาและยกระดับการบริหารจัดการให้เป็นไปตามหลักธรรมาภิบาล เกิดการปรับปรุงประสิทธิภาพในการให้บริการ และอำนวยความสะดวกต่อประชาชนให้เข้าถึงการบริการสาธารณะด้วยความเป็นธรรมผ่านการปฏิบัติงานอย่างมีมาตรฐาน มีการประกาศขั้นตอนและระยะเวลาในการให้บริการอย่างชัดเจน นอกจากนี้ในด้านการบริหารจัดงานหน่วยงาน ก็ยังพบว่าหน่วยงานให้ความสำคัญกับการป้องกันในประเด็นที่อาจเป็นความเสี่ยง หรือเป็นช่องทางที่อาจจะก่อให้เกิดการทุจริต การรับสินบน หรือก่อให้เกิดผลประโยชน์ทับซ้อน และสามารถยับยั้งการทุจริตหรือผลประโยชน์ทับซ้อนที่อาจเกิดขึ้นได้อย่างเท่าทันเหตุการณ์ ซึ่งเมื่อหน่วยงานภาครัฐทั่วประเทศมีการป้องกันการทุจริตเชิงรุกในลักษณะดังกล่าว ก็จะทำให้การทุจริตในภาพรวมของประเทศลดลงได้ในที่สุด ตลอดจนยังผลักดันให้เกิดทิศทางการพัฒนาและปรับปรุงการทำงานภายในหน่วยงานในภาพรวมของประเทศให้มีประสิทธิภาพมากยิ่งขึ้นอีกด้วย

การประเมินคุณธรรมและความโปร่งใสในการดำเนินงานขององค์กรปกครองส่วนท้องถิ่น (Integrity and transparency Assessment : ITA) ประจำปีงบประมาณ 2563 เป็นการประเมินโดยระบบเทคโนโลยีสารสนเทศสนับสนุนการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and transparency Assessment : ITA) มาใช้ โดยมีรายละเอียดพอสังเขป ดังนี้

/กรอบแนวทาง...

-2-

 กรอบแนวทางการประเมินคุณธรรมและความโปร่งใสในการดำเนินงานขององค์กรปกครองส่วนท้องถิ่น ประจำปีงบประมาณ พ.ศ.2563 แบ่งออกเป็น 10 ตัวชีวัด ดังนี้

1. การปฏิบัติหน้าที่
2. การใช้งบประมาณ
3. การใช้อำนาจ
4. การใช้ทรัพย์สินของทางราชการ
5. การแก้ไขปัญหาการทุจริต
6. คุณภาพการดำเนินงาน
7. ประสิทธิภาพการสื่อสาร
8. การปรับปรุงระบบการทำงาน
9. การเปิดเผยข้อมูล
10. การป้องกันการทุจริต

เครื่องมือที่ใช้ในการประเมินคุณธรรมและความโปร่งใสในการดำเนินงานขององค์กรปกครองส่วนท้องถิ่น

(Integrity and transparency Assessment : ITA) มี 3 เครื่องมือ ได้แก่

1. แบบวัดการรับรู้ของผู้มีส่วนได้ส่วนเสียภายใน (Integrity and transparency Assessment : IIT) มี

วัตถุประสงค์เพื่อเป็นการประเมินระดับการรับรู้ของผู้มีส่วนได้ส่วนเสียภายในที่มีต่อหน่วยงานตนเอง ในประเด็นที่เกี่ยวข้องกับการปฏิบัติงาน การใช้งบประมาณ การใช้อำนาจ การใช้ทรัพย์สินของทางราชการ และการแก้ปัญหาการทุจริต โดยเก็บข้อมูลจากบุคลากรในองค์กรปกครองส่วนท้องถิ่นที่ทำงานให้กับหน่วยงานงานเป็นระยะเวลาไม่น้อยกว่า 1 ปี และมีการกระจายให้ครอบคลุมตามโครงสร้างภายในหน่วยงาน โดยมีขนาดตัวอย่างที่มีลักษณะความเป็นตัวแทนที่ดีตามหลักวิชาการ

1. แบบวัดการรับรู้ของผู้มีส่วนได้ส่วนเสียภายนอก (External Integrity and Transparency

Assessment : EIT) มีวัตถุประสงค์เพื่อเป็นการประเมินระดับการรับรู้ของผู้มีส่วนได้ส่วนเสียภายนอกต่อหน่วยงาน ในประเด็นที่เกี่ยวข้องกับตัวชี้วัดคุณภาพการดำเนินงานของหน่วยงาน ประสิทธิภาพการสื่อสารของหน่วยงาน และการปรับปรุงระบบการทำงานของหน่วยงาน โดยเก็บข้อมูลจากบุคคล นิติบุคคล บริษัทเอกชน หรือหน่วยงานของรัฐที่มารับบริการหรือมาติดต่อตามภารกิจให้บริการองค์กรปกครองส่วนท้องถิ่น ในปีงบประมาณ พ.ศ.2563 และมีการกระจายตามภารกิจการให้บริการขององค์กรปกครองส่วนท้องถิ่นรวมไปถึงการจัดซื้อจัดจ้าง โดยขนาดตัวอย่างที่มีลักษณะความเป็นตัวแทนที่ดีตามหลักวิชาการ

1. แบบตรวจการเปิดเผยข้อมูลสาธารณะ (Open Data Integrity and Transparency Assessment :

OIT) มีวัตถุประสงค์เพื่อเป็นการประเมินระดับการเข้าถึงข้อมูลจากกลุ่มประชาชนทั่วไป ในประเด็นที่เกี่ยวข้องกับการเปิดเผยข้อมูล และการป้องกันการทุจริต การรวบรวมข้อมูลจากเว็บไซต์ขององค์กรปกครองส่วนท้องถิ่นทุกแห่ง

ข้อเท็จจริง

 บัดนี้ สำนักงาน ป.ป.ช. ได้ดำเนินการประมวลผลการประเมินคุณธรรมและความโปร่งใสในการดำเนินงานขององค์กรปกครองส่วนท้องถิ่น ประจำปีงบประมาณ พ.ศ. 2563 เป็นที่เรียบร้อยแล้ว และได้รายงานผลคะแนนดังกล่าวต่อคณะกรรมการ ป.ป.ช. โดยคณะกรรมการ ป.ป.ช. ได้ดำเนินการประกาศผลคะแนนการประเมินดังกล่าวต่อสาธารณะเพื่อให้องค์กรปกครองส่วนท้องถิ่นที่เข้ารับการประเมินรับทราบและนำผลคะแนนไปปรับปรุง พัฒนา ยกระดับ ตลอดจน

/ดำเนินการ...

-3-

ดำเนินการในส่วนที่เกี่ยวข้องต่อไป ทั้งนี้ผลคะแนนดังกล่าวไม่ได้เป็นสิ่งบ่งชี้การทุจริต หรือกระทำผิดของหน่วยงานแต่อย่างใด แต่เป็นสิ่งที่สะท้อนให้เห็นถึงประเด็นที่หน่วยงานควรปรับปรุง พัฒนา และยกระดับให้ดียิ่งขึ้น อันจะส่งผลให้เกิดธรรมาภิบาลในองค์กรปกครองส่วนท้องถิ่นและสามารถยกระดับดัชนีการรับรู้การทุจริตต่อไป โดยมีรายละเอียดพอสังเขป ดังนี้

 คะแนนภาพรวมหน่วยงานองค์การบริหารส่วนตำบลหนองกินเพล

 ระดับผลการประเมิน

 คะแนนสูงสุดรายตัวชี้วัด แบ่งออกเป็น 10 ตัวชี้วัด ดังนี้

1. คุณภาพการดำเนินงาน : 88.91
2. การปฏิบัติงาน : 87.79
3. การใช้อำนาจ : 84.16
4. การใช้งบประมาณ : 83.60
5. ประสิทธิภาพการสื่อสาร : 83.58
6. การปรับปรุงการทำงาน : 82.71
7. การใช้ทรัพย์สินของราชการ : 77.55
8. การแก้ไขปัญหาการทุจริต : 76.60
9. การเปิดเผยข้อมูล : 47.05
10. การป้องกันการทุจริต : 31.25

หน่วยงานของท่านได้ผลคะแนนการประเมินคุณธรรมและความโปร่งใสในการดำเนินงานของหน่วยงานภาครัฐ ประจำปี 2564 จำนวน 59.27 คะแนน จากคะแนนเต็ม 100 คะแนน โดยมีผลการประเมินระดับ D หมายถึง หน่วยงานสามารถดำเนินการตามตัวชี้วัดและหลักเกณฑ์การประเมิน ITA ได้บ้าง แต่ยังไม่สอดคล้องตามเป้าหมายการพัฒนาเท่าที่ควร โดยหน่วยงานมีประเด็นเพื่อพัฒนาหรือปรับปรุงกระบวนการทำงานอีกราวร้อยละ 35-45 ของตัวชี้วัดหรือข้อคำถามทั้งหมด ดังนั้น หน่วยงานพึงพิจารณารายละเอียดผลการประเมินเพื่อพัฒนาและปรับปรุงแก้ไขในจุดที่เป็นปัญหาโดยเร่งด่วนเพื่อให้สามารถยกระดับคะแนนในรายตัวชี้วัด และคะแนนโดยภาพรวม นำไปสู่การดำเนินงานตามหลักคุณธรรมและความโปร่งใสเพิ่มขึ้น ทั้งนี้ คาดหมายว่าหากหน่วยงานมีการวางแผนการดำเนินงานและจัดการความเสี่ยงที่ดีล่วงหน้าภายใต้ความร่วมมือกันอย่างเข้มแข็งของประชาคมภายในหน่วยงาน จะนำมาสู่ความเชื่อมั่นศรัทธาแก่สาธารณชนได้มากยิ่งขึ้นในปีต่อๆ ไป โดยประเด็นที่ควรมีการเปิดเผย หรือบริหารจัดการให้ดียิ่งขึ้น ได้แก่

- แสดงผลการดำเนินการตามมาตรการเพื่อส่งเสริมคุณธรรมและความโปร่งใสภายในหน่วยงาน โดยมีข้อมูลรายละเอียดการนำมาตรการเพื่อส่งเสริมคุณธรรมและความโปร่งใสภายในหน่วยงานไปสู่การปฏิบัติอย่างเป็นรูปธรรม และเป็นการดำเนินการในปีที่รับการประเมิน

- แสดงการวิเคราะห์ผลการประเมินคุณธรรมและความโปร่งใสในการ ดำเนินงานของหน่วยงานภาครัฐของปีที่ผ่านมา โดยมีข้อมูลรายละเอียดการวิเคราะห์ ยกตัวอย่างเช่น ประเด็นที่เป็นข้อบกพร่องหรือจุดอ่อนที่จะต้องแก้ไขโดยเร่งด่วนที่มีความสอดคล้องกับผลการประเมินฯ ประเด็นที่จะต้องพัฒนาให้ดีขึ้น แนวทางการนำผลการวิเคราะห์ไปสู่การปฏิบัติของหน่วยงาน เป็นต้น และมีมาตรการเพื่อขับเคลื่อนการส่งเสริมคุณธรรมและความโปร่งใส ภายในหน่วยงานให้ดีขึ้น ซึ่งสอดคล้องตามผลการวิเคราะห์ผลการประเมินฯ

- แสดงความก้าวหน้าในการดำเนินงานตามแผนปฏิบัติการป้องกันการทุจริต โดยมีข้อมูลรายละเอียดความก้าวหน้า ยกตัวอย่างเช่น ความก้าวหน้า การดำเนินการแต่ละโครงการ กิจกรรม รายละเอียดงบประมาณที่ใช้ดำเนินงาน เป็นต้น และเป็นข้อมูลในระยะเวลา 6 เดือนแรกของปีที่รับการประเมิน

- แสดงแผนปฏิบัติการที่มีวัตถุประสงค์เพื่อป้องกันการทุจริตหรือพัฒนาด้านคุณธรรมและความโปร่งใสของหน่วยงาน โดยมีข้อมูลรายละเอียดของแผนฯ ยกตัวอย่างเช่น โครงการ กิจกรรม งบประมาณ ช่วงเวลาดำเนินการ เป็นต้น และเป็นแผนที่มีระยะเวลาบังคับใช้ครอบคลุมปีที่รับการประเมิน

- แสดงการดำเนินการหรือกิจกรรมของหน่วยงานที่แสดงถึงการเสริมสร้างวัฒนธรรมองค์กรให้เจ้าหน้าที่ของหน่วยงานมีทัศนคติ ค่านิยมในการปฏิบัติงานอย่างซื่อสัตย์สุจริตอย่างชัดเจน / เป็นการดำเนินการในปีที่รับการประเมิน

- แสดงการดำเนินการหรือกิจกรรมที่แสดงถึงการจัดการความเสี่ยงในกรณีที่อาจก่อให้เกิดการทุจริตหรือก่อให้เกิดการขัดกันระหว่าง ผลประโยชน์ส่วนตนกับผลประโยชน์ส่วนรวมของหน่วยงาน / เป็นกิจกรรมหรือการดำเนินการที่สอดคล้องกับมาตรการหรือการดำเนินการเพื่อบริหารจัดการความเสี่ยงตามข้อ O36 / เป็นการดำเนินการในปีที่รับการประเมิน

- แสดงผลการประเมินความเสี่ยงของการดำเนินงานหรือการปฏิบัติ หน้าที่ที่อาจก่อให้เกิดการทุจริตหรือก่อให้เกิดการขัดกันระหว่างผลประโยชน์ส่วนตนกับผลประโยชน์ส่วนรวมของหน่วยงาน โดยมีข้อมูลรายละเอียดของผลการประเมิน ยกตัวอย่างเช่น เหตุการณ์ ความเสี่ยงและระดับของความเสี่ยง มาตรการและการดำเนินการในการบริหารจัดการความเสี่ยง เป็นต้น ทั้งนี้ต้องเป็นการดำเนินการในปีที่รับการประเมิน

- แสดงการดำเนินการหรือกิจกรรมที่แสดงถึงการมีส่วนร่วมของผู้บริหารสูงสุดคนปัจจุบัน โดยเป็นการดำเนินการหรือกิจกรรมที่แสดงให้เห็นถึงการให้ความสำคัญ กับการปรับปรุง พัฒนา และส่งเสริมหน่วยงานด้านคุณธรรมและ โปร่งใส และต้องเป็นการดำเนินการในปีที่รับการประเมิน

- แสดงการดำเนินการหรือกิจกรรมที่แสดงถึงการเปิดโอกาสให้ผู้มีส่วนได้ส่วนเสียได้มีส่วนร่วมในการดำเนินงานตามภารกิจของหน่วยงาน ยกตัวอย่างเช่น ร่วมวางแผน ร่วมดำเนินการ ร่วมแลกเปลี่ยนความคิดเห็น หรือร่วมติดตามประเมินผล เป็นต้น และเป็นการดำเนินการในปีที่รับการประเมิน

- แสดงข้อมูลสถิติเรื่องร้องเรียนการทุจริตและประพฤติมิชอบของเจ้าหน้าที่ของหน่วยงาน โดยมีข้อมูลความก้าวหน้าการจัดการเรื่องร้องเรียน ยกตัวอย่างเช่น จำนวนเรื่อง เรื่องที่ดำเนินการแล้วเสร็จ เรื่องที่อยู่ระหว่างดำเนินการ เป็นต้น (กรณีไม่มีเรื่องร้องเรียนให้เผยแพร่ว่าไม่มีเรื่องร้องเรียน) และเป็นข้อมูลในระยะเวลาอย่างน้อย 6 เดือนแรกของปีที่รับการประเมิน

 **ข้อเสนอแนะ**

 ดังนั้น เพื่อให้การประเมินคุณธรรมและความโปร่งใส (ITA)ขององค์การบริหารส่วนตำบลหนองหนองกินเพล บรรลุเป้าหมายที่กำหนดไว้ เห็นควรพิจารณาและดำเนินการนำผลการวิเคราะห์การประเมินคุณธรรมและความโปร่งใส (ITA) ขององค์การบริหารส่วนตำบลหนองกินเพลมาปรับปรุง พัฒนา และยกระดับให้ดียิ่งขึ้น โดยมีมาตรการเพื่อขับเคลื่อนการส่งเสริมคุณธรรมและความโปร่งใสในหน่วยงาน โดยองค์การบริหารส่วนตำบลหนองกินเพล ได้ผลประเมินไม่ผ่านในแบบวัด OIT เป็นการเปิดเผยข้อมูลพื้นฐานต่าง ๆ ที่เป็นปัจจุบันของหน่วยงานสู่สาธารณะบนเว็บไซต์ของหน่วยงานอย่างครบถ้วนสมบูรณ์และง่ายต่อการเข้าถึง และแสดงเจตนารมณ์ในการป้องปรามการทุจริตโดยมีมาตรการที่เป็นรูปธรรม จึงควรดำเนินการดังนี้ 1) การเปิดเผยข้อมูล เน้นการเผยแพร่ข้อมูลพื้นฐานเกี่ยวกับการปฏิบัติงาน ประกอบด้วยข้อมูลด้านการบริหารงานทั่วไป งบประมาณ การจัดซื้อจัดจ้างหรือจัดหาพัสดุและการบริหารทรัพยากรบุคคล รวมทั้งข่าวประชาสัมพันธ์ และมีช่องทางการปฏิสัมพันธ์กับผู้รับบริการและประชาชนทั่วไป และการให้บริการผ่านระบบ e-service โดยต้องเผยแพร่ในหัวข้อหรือตำแหน่งที่สามารถเข้าถึงและสืบค้นข้อมูลได้โดยง่าย ทุกช่วงเวลา ทั้งนี้ ต้องเป็นการเข้าถึงผ่าน URL บนเว็บไซต์หลักของหน่วยงานโดยตรง 2) การป้องกันการทุจริต จัดประชุมเตรียมความพร้อมเข้ารับการประเมิน ITA ก่อนจะศึกษาและวิเคราะห์ผลการประเมินของปีที่ผ่านมาเพื่อกำหนดแนวทางการปรับปรุงและพัฒนา จากนั้นจัดทำแนวทางการปฏิบัติตามมาตรการภายในและให้มีการกำกับติดตามการนำไปปฏิบัติอย่างเป็นรูปธรรม ที่สำคัญ ต้องมีการพัฒนาทักษะ ความรู้ความสามารถของบุคลากรผู้ดูแลเว็บไซต์ของหน่วยงานในการปรับปรุงระบบให้ทันสมัยและมีการติดต่อสื่อสารผ่านเว็บไซต์ได้อย่างรวดเร็วและมีประสิทธิภาพ

 (ลงชื่อ)

 (นางสาวเอื้อจิต จำปาสา)

 หัวหน้าสำนักปลัด

ความเห็น........................................

(ลงชื่อ) ความเห็น..................................................

 (นางสาวอนัญญา นาคใหญ่) (ลงชื่อ)

 รองปลัดองค์การบริหารส่วนตำบลหนองกินเพล

 (นายรณกร เลขะสันต์)

 ปลัดองค์การบริหารส่วนตำบลหนองกินเพล

- ความเห็น..................................................

 (ลงชื่อ)

 (นายอุทิศ ประดิษฐศิลป์)

นายกองค์การบริหารส่วนตำบลหนองกินเพล